Predkladacia správa

Materiál Štatistická správa o základných vývojových tendenciách v hospodárstve SR v 1. až 3. štvrťroku 2004, aktualizovaná prognóza vývoja na rok 2004 a prognóza na 1. štvrťrok 2005 sa predkladá na základe úlohy č. 14 plánu práce vlády SR na december 2004. 

Materiál obsahuje základné údaje a informácie o vývoji hrubého domáceho produktu a jeho tvorbe z produkčného pohľadu, z hľadiska spotreby a z pohľadu tvorby dôchodkov. Uvádzajú sa tiež údaje o inflácii, demografickom vývoji, zamestnanosti,  nezamestnanosti, priemernej mesačnej mzde v 1. až 3. štvrťroku 2004, aktualizovanej prognóze vývoja na rok 2004 a prognóze na 1. štvrťrok 2005. 

Predkladaná štatistická správa je informatívny materiál. Podrobnejšie údaje a informácie zverejní Štatistický úrad v publikácii Štatistická správa o základných vývojových tendenciách v hospodárstve SR v 1. až 3. štvrťroku 2004, ktorá bude vydaná v 51. týždni t. r.